Ericu950/Stoicheia-meter-silver huggingface dataset:
πολύβιος δ ἐν τῇ ὀγδόῃ τῶν Ἱστοριῶν    Μάρκελλος , φησί , δυσχρηστούμενος ἐν τῇ Συρακουσῶν πολιορκίᾳ ὑπὸ τῶν Ἀρχιμήδους κατασκευασμάτων ἔλεγεν ταῖς μὲν ναυσὶν αὑτοῦ κυαθίζειν ἐκ θαλάσσης Ἀρχιμήδην , τὰς δὲ σαμβύκας ῥαπιζομένας ὥσπερ ἐκ πότου μετ αἰσχύνης ἐκπεπτωκέναι . "
εἰπόντος δὲ ἐπὶ τούτοις Αἰμιλιανοῦ ·
ἀλλὰ μήν , ὦ ἑταῖρε Μασούριε , πολλάκις καὶ αὐτὸς ἐν ἐννοίᾳ γίνομαι , μουσικῆς ὢν ἐραστής , περὶ τῆς μαγάδιδος καλουμένης , πότερον αὐλῶν εἶδος ἢ κιθάρας ἐστίν .
ὁ μὲν γὰρ ἥδιστος Ἀνακρέων λέγει που   ·
ψάλλω δ εἴκοσι . . .
χορδαῖσι μάγαδιν ἔχων ·
ὦ Λεύκασπι , σὺ δ ἡβᾷς .
ἴων δ ὁ Χῖος ἐν Ὀμφάλῃ ὡς περὶ αὐλῶν λέγει διὰ τούτων   ·
λυδός τε μάγαδις αὐλὸς ἡγείσθω βοῆς .
ὅπερ ἐξηγούμενος ἰαμβεῖον Ἀρίσταρχος ὁ γραμματικός , ὃν μάντιν ἐκάλει Παναίτιος ὁ Ῥόδιος φιλόσοφος διὰ τὸ ῥᾳδίως καταμαντεύεσθαι τῆς τῶν ποιημάτων διανοίας , γένος αὐλοῦ φησιν εἶναι τὸν μάγαδιν , οὔ τ Ἀριστοξένου τοῦτ εἰπόντος ἐν τοῖς περὶ Αὐλητῶν ἢ ἐν τοῖς περὶ Αὐλῶν καὶ Ὀργάνων , ἀλλὰ μὴν οὐ δὲ Ἀρχεστράτου ·
πεποίηται γὰρ καὶ τούτῳ δύο βυβλία περὶ Αὐλητῶν .
οὐκ εἶπεν δὲ τοῦτο οὐ δὲ Πύρρανδρος ἐν τῷ περὶ Αὐλητῶν , οὐ δὲ Φίλλις ὁ Δήλιος ·
ξυνέγραψε γὰρ καὶ οὗτος περὶ Αὐλητῶν καὶ Εὐφράνωρ .
τρύφων δ ἐν δευτέρῳ περὶ Ὀνομασιῶν λέγει οὕτως   .
ὁ δὲ μάγαδις καλούμενος αὐλός .
ὁμάγαδις ἐν τ αὐτῷ ὀξὺν καὶ βαρὺν φθόγγον ἐπιδείκνυται , ὡς Ἀναξανδρίδης ἐν Ὁπλομάχῳ φησίν   ·
τὴν ἀπορίαν οὖν μοι ταύτην οὐδεὶς ἄλλος δυνήσεται ἀπολύσασθαι , καλὲ Μασούριε , ἢ σύ .
Δίδυμος ὁ γραμματικὸς ἐν ταῖς εἰς Ἴωνα Ἀντεξηγήσεσιν   , ἑταῖρε Αἰμιλιανέ , μάγαδιν αὐλὸν ἀκούει τὸν κιθαριστήριον ·
οὗ μνημονεύειν Ἀριστόξενον ἐν πρώτῳ περὶ Αὐλῶν Τρήσεως   λέγοντα πέντε γένη εἶναι αὐλῶν , παρθενίους , παιδικούς , κιθαριστηρίους , τελείους , ὑπερτελείους .
ἢ ἐλλείπειεν οὖν δεῖ παρὰ τῷ Ἴωνι τόν τε σύνδεσμον , ἵν ᾖ μάγαδις αὐλός θ ὁ προσαυλούμενος τῇ μαγάδιδι .
ἡ γὰρ μάγαδις ὄργανόν ἐστι ψαλτικόν , ὡς Ἀνακρέων φησί   , Λυδῶν τε εὕρημα .
διὸ καὶ τὰς Λυδὰς ψαλτρίας φησὶν εἶναι ὁ Ἴων ἐν τῇ Ὀμφάλῃ διὰ τούτων   ·
ἀλλ  εἶα , Λυδαὶ ψάλτριαι παλαιθέτων ὕμνων ἀοιδοί , τὸν ξένον κοιμήσατε .
θεόφιλος δ ὁ κωμικὸς ἐν Νεοπτολέμῳ καὶ τὸ τῇ μαγάδιδι ψάλλειν μαγαδίζειν λέγει ἐν τούτοις   ·
πονηρὸν υἱὸν καὶ πατέρα καὶ μητέρα ἐστὶν μαγαδίζειν ἐπὶ τροχοῦ καθημένους ·
οὐδεὶς γὰρ ἡμῶν τ αὐτὸν ᾄσεται μέλος .
Εὐφορίων δὲ ἐν τῷ περὶ Ἰσθμίων   παλαιὸν μέν φησι τὸ ὄργανον εἶναι τὴν μάγαδιν , μετασκευασθῆναι δ ὀψέ ποτε καὶ σαμβύκην μετονομασθῆναι .
πλεῖστον δ εἶναι τοῦτο τὸ ὄργανον ἐν Μιτυλήνῃ , ὡς καὶ μίαν τῶν Μουσῶν ἔχουσαν αὐτὸ ὑπὸ Λεσβοθέμιδος ποιηθῆναι ἀρχαίου ἀγαλματοποιοῦ .
μέναιχμος δ ἐν τοῖς περὶ Τεχνιτῶν   τὴν πηκτίδα , ἣν τὴν αὐτὴν εἶναι τῇ μαγάδιδι , Σαπφώ φησιν εὑρεῖν .
ἀριστόξενος δὲ   τὴν μάγαδιν καὶ τὴν πηκτίδα χωρὶς πλήκτρου διὰ ψαλμοῦ παρέχεσθαι τὴν χρείαν .
διόπερ καὶ Πίνδαρον εἰρηκέναι ἐν τῷ πρὸς Ἱέρωνα σκολίῳ   , τὴν μάγαδιν ὀνομάσαντα ψαλμὸν ἀντίφθογγον , διὰ τὸ διὰ δύο γενῶν ἅμα καὶ διὰ πασῶν ἔχειν τὴν συνῳδίαν ἀνδρῶν τε καὶ παίδων .
καὶ Φρύνιχος δ ἐν Φοινίσσαις εἴρηκε   ·
ψαλμοῖσιν ἀντίσπαστ  ἀείδοντες μέλη .
καὶ Σοφοκλῆς ἐν Μυσοῖς   ·
πολὺς δὲ Φρὺξ τρίγωνος , ἀντίσπαστά τε Λυδῆς ἐφύμνει πηκτίδος συγχορδία .
διαποροῦσι δ ἔνιοι ὅπως τῆς μαγάδιδος οὔσης κατὰ Ἀνακρέοντα  ὀψὲ γάρ ποτε τὰ πολύχορδα ὀφθῆναι  μνημονεύων αὐτῆς ὁ Ἀνακρέων λέγει   ·
ψάλλω δ εἴκοσι . . . .
χορδαῖσι μάγαδιν ἔχων , ὦ Λεύκασπι .
καὶ ὁ μὲν Ποσειδώνιός φησιν   τριῶν μελῳδιῶν αὐτὸν μνημονεύειν , Φρυγίου τε καὶ Δωρίου καὶ Λυδίου ·
ταύταις γὰρ μόναις τὸν Ἀνακρέοντα κεχρῆσθαι ·
ὧν ζʹ χορδαῖς ἑκάστης περαινομένης εἰκότως φάναι ψάλλειν αὐτὸν κʹ χορδαῖς , τῷ ἀρτίῳ χρησάμενον ἀριθμῷ τὴν μίαν ἀφελόντα .
ἀγνοεῖ δ ὁ Ποσειδώνιος ὅτι ἀρχαῖόν ἐστιν ὄργανον ἡ μάγαδις , σαφῶς Πινδάρου λέγοντος τὸν Τέρπανδρον ἀντίφθογγον εὑρεῖν τῇ παρὰ Λυδοῖς πηκτίδι τὸν βάρβιτον   ·
τόν ῥα Τέρπανδρός ποθ ὁ Λέσβιος εὗρε πρῶτος ἐν δείπνοισι Λυδῶν ψαλμὸν ἀντίφθογγον ὑψηλᾶς ἀκούων πηκτίδος .
πηκτὶς δὲ καὶ μάγαδις τ αὐτόν , καθά φησιν ὁ Ἀριστόξενος καὶ Μέναιχμος ὁ Σικυώνιος ἐν τοῖς περὶ Τεχνιτῶν   .
καὶ τὴν Σαπφὼ δέ φησιν οὗτος , ἥτις ἐστὶν Ἀνακρέοντος πρεσβυτέρα , πρώτην χρήσασθαι τῇ πηκτίδι .
ὅτι δὲ καὶ Τέρπανδρος ἀρχαιότερος Ἀνακρέοντος δῆλον ἐκ τούτων ·
τὰ Κάρνεια πρῶτος πάντων Τέρπανδρος νικᾷ , ὡς Ἑλλάνικος ἱστορεῖ ἔν τε τοῖς ἐμμέτροις Καρνεονίκαις κ ἀν τοῖς καταλογάδην   .
ἐγένετο δὲ ἡ θέσις τῶν Καρνείων κατὰ τὴν ἕκτην καὶ εἰκοστὴν ὀλυμπιάδα , ὡς Σωσίβιός φησιν ἐν τῷ περὶ Χρόνων   .
ἱερώνυμος δ ἐν τῷ περὶ Κιθαρῳδῶν , ὅπερ ἐστὶ πέμπτον περὶ Ποιητῶν   , κατὰ Λυκοῦργον τὸν νομοθέτην τὸν Τέρπανδρόν φησι γενέσθαι , ὃς ὑπὸ πάντων συμφώνως ἱστορεῖται μετὰ Ἰφίτου τοῦ Ἠλείου τὴν πρώτην ἀριθμηθεῖσαν τῶν Ὀλυμπίων θέσιν διαθεῖναι .
Εὐφορίων τε ἐν τῷ περὶ Ἰσθμίων   τὰ πολύχορδά φησι τῶν ὀργάνων ὀνόμασι μόνον παρηλλάχθαι , παμπάλαιον δ αὐτῶν εἶναι τὴν χρῆσιν .
διογένης δ ὁ τραγικὸς διαφέρειν πηκτίδα μαγάδιδος , λέγων οὕτως ἐν τῇ Σεμέλῃ   ·
καίτοι κλύω μὲν Ἀσιάδος μιτρηφόρους Κυβέλας γυναῖκας , παῖδας ὀλβίων Φρυγῶν , τυπάνοισι καὶ ῥόμβοισι καὶ χαλκοκτύπων βόμβοις βρεμούσας ἀντίχερσι κυμβάλων . . .
σοφὴν θεῶν ὑμνῳδὸν ἰατρόν θ ἅμα .
κλύω δὲ Λυδὰς Βακτρίας τε παρθένους ποταμῷ παροίκους Ἅλυι Τμωλίαν θεὸν δαφνόσκιον κατ ἄλσος Ἄρτεμιν σέβειν ψαλμοῖς τριγώνων πηκτίδων ἀντιζύγοις ὁλκοῖς κρεκούσας μάγαδιν , ἔνθα Περσικῷ νόμῳ ξενωθεὶς αὐλὸς ὁμονοεῖ χοροῖς .
καὶ Φίλλις δ ὁ Δήλιος ἐν δευτέρῳ περὶ Μουσικῆς διαφέρειν φησὶ πηκτίδα μαγάδιδος , λέγων οὕτως ·
φοίνικες , πηκτίδες , μαγάδιδες , σαμβῦκαι , ἰαμβῦκαι , τρίγωνα , κλεψίαμβοι , σκινδαψοί , ἐννεάχορδα .
ἐν οἷς γάρ , φησί , τοὺς ἰάμβους ᾖδον ἰαμβύκας ἐκάλουν ·
ἐν οἷς δὲ παρελογίζοντο τὰ ἐν τοῖς μέτροις κλεψιάμβους .
μαγάδιδας δὲ ἐν οἷσ τὰ διὰ πασῶν καὶ πρὸς ἴσα τὰ μέρη τῶν ᾀδόντων ἡρμοσμένα .
καὶ ἄλλα δ ἦν παρὰ ταῦτα ·
καὶ γὰρ βάρβιτος ἢ βάρμος καὶ ἄλλα πλείονα τὰ μὲν ἔγχορδα , τὰ δὲ ἔνηχα κατεσκεύαζον .
ἦν γὰρ δή τινα καὶ χωρὶς τῶν ἐμφυσωμένων καὶ χορδαῖς διειλημμένων ἕτερα ψόφου μόνον παρασκευαστικά , καθάπερ τὰ κρέμβαλα .
περὶ ὧν φησι Δικαίαρχος ἐν τοῖς περὶ τοῦ τῆς Ἑλλάδος Βίου   , ἐπιχωριάσαι φάσκων ποτὲ καθ ὑπερβολὴν εἰς τὸ προσορχεῖσθαί τε καὶ προσᾴδειν ταῖς γυναιξὶν ὄργανά τινα ποιά , ὧν ὅτε τις ἅπτοιτο τοῖς δακτύλοις ποιεῖν λιγυρὸν ψόφον ·
δηλοῦσθαι δὲ ἐν τῷ τῆς Ἀρτέμιδος ᾄσματι   , οὗ ἐστιν ἀρχή ·
Ἄρτεμι , σοί μέ τι φρὴν ἐφίμερον ὕμνον υεναιτε ὅθεν αδε τις ἀλλὰ χρυσοφανια κρέμβαλα χαλκοπάραα χερσίν .
ἕρμιππος δ ἐν Θεοῖς τὸ τούτοις κρούειν κρεμβαλίζειν εἴρηκεν ἐν τούτοις   ·
λεπάδας δὲ πετρῶν ἀποκόπτοντες κρεμβαλίζουσι .
δίδυμος δέ φησιν   εἰωθέναι τινὰς ἀντὶ τῆς λύρας κογχύλια καὶ ὄστρακα συγκρούοντας ἔρρυθμον ἦχόν τινα ἀποτελεῖν τοῖς ὀρχουμένοις , καθάπερ καὶ Ἀριστοφάνην ἐν Βατράχοις φάναι   .
ἀρτέμων δ ἐν τῷ πρώτῳ περὶ Διονυσιακοῦ Συστήματος   Τιμόθεόν φησι τὸν Μιλήσιον παρὰ τοῖς πολλοῖς δόξαι πολυχορδοτέρῳ συστήματι χρήσασθαι τῇ μαγάδι ·
διὸ καὶ παρὰ τοῖς Λάκωσιν εὐθυνόμενον ὡς παραφθείροι τὴν ἀρχαίαν μουσικήν , καὶ μέλλοντός τινος ἐκτέμνειν αὐτοῦ τὰς περιττὰς τῶν χορδῶν , δεῖξαι παρ αὐτοῖς ὑπάρχοντα Ἀπολλωνίσκον πρὸς τὴν αὑτοῦ σύνταξιν ἰσόχορδον λύραν ἔχοντα καὶ ἀφεθῆναι .
δοῦρις δ ἐν τῷ περὶ Τραγῳδίας   ὠνομάσθαι φησὶ τὴν μάγαδιν ἀπὸ Μάγδιος Θρᾳκὸς γένος .
ἀπολλόδωρος δ ἐν τῇ πρὸς τὴν Ἀριστοκλέους Ἐπιστολὴν Ἀντιγραφῇ  ὃ νῦν , φησίν , ἡμεῖς λέγομεν ψαλτήριον , τοῦτ εἶναι μάγαδιν , ὁ δὲ κλεψίαμβος κληθείς , ἔτι δ ὁ τρίγωνος καὶ ὁ ἔλυμος καὶ τὸ ἐννεάχορδον ἀμαυρότερα τῇ χρείᾳ καθέστηκεν .
καὶ Ἀλκμὰν δέ   φησιν ·
μάγαδιν δ ἀποθέσθαι .
σοφοκλῆς δὲ ἐν Θαμύρᾳ   ·
πηκταὶ δὲ λύραι καὶ μαγάδιδες τά τ ἐν Ἕλλησι ξόαν  ἡδυμελῆ .
τελέστης δ ἐν Ὑμεναίῳ διθυράμβῳ πεντάχορδόν φησιν αὐτὴν εἶναι διὰ τούτων   ·
ἄλλος δ ἄλλαν κλαγγὰν ἱεὶς κερατόφωνον ἐρέθιζε μάγαδιν , πενταρράβδῳ χορδᾶν ἀρθμῷ χέρα καμψιδίαυλον ἀναστρωφῶν τάχος . . .
οἶδα δὲ καὶ ἄλλο ὄργανον ᾧ τῶν Θρᾳκῶν οἱ βασιλεῖς ἐν τοῖς δείπνοις χρῶνται , ὥς φησιν Νικομήδης ἐν τῷ περὶ Ὀρφέως   .
φοίνικα δὲ τὸ ὄργανον Ἔφορος   καὶ Σκάμων   ἐν τοῖς περὶ Εὑρημάτων ὑπὸ Φοινίκων εὑρεθὲν ταύτης τυχεῖν τῆς προσηγορίας ·
σῆμος δὲ ὁ Δήλιος ἐν πρώτῳ Δηλιάδος   διὰ τὸ ἐκ τοῦ ἐν Δήλῳ φοίνικος τοὺς ἀγκῶνας αὐτοῦ ἐξειργάσθαι .
τῇ σαμβύκῃ πρώτην φησὶ χρήσασθαι Σίβυλλαν , ἧς Σκάμων ὁ προειρημένος   ·
ὀνομασθῆναι δ αὐτὴν εὑρεθεῖσαν ὑπὸ Σάμβυκος τινός .
καὶ περὶ τοῦ τρίποδος δὲ καλουμένου  ὄργανον δὲ καὶ τοῦτο μουσικόν  ὁ προειρημένος Ἀρτέμων γράφει οὕτως   ·
ὅθεν πολλὰ τῶν ὀργάνων οὐ δ εἰ γέγονέ ποτε γινώσκεται ·
καθάπερ ὁ Πυθαγόρου τοῦ Ζακυνθίου τρίπους .
ὀλιγοχρόνιον γὰρ τὴν ἀκμὴν σχὼν ἢ διὰ τὸ δοκεῖν ἐργώδης εἶναι κατὰ τὴν χειροθεσίαν ἢ δι ἣν δή ποτ οὖν αἰτίαν συντόμως καταλυθεὶς διαλέληθε τοὺς πολλούς .
ἦν δὲ παραπλήσιος μὲν Δελφικῷ τρίποδι καὶ τ οὔνομ ἐντεῦθεν ἔσχεν , τὴν δὲ χρῆσιν τριπλῆς κιθάρας παρείχετο .
τῶν γὰρ ποδῶν ἑστώτων ἐπί τινος βάσεως εὐστρόφου , καθάπερ αἱ τῶν περιάκτων δίφρων κατασκευάζονται θέσεις , τὰς μέσας τρεῖς χώρας τὰς ἀπὸ ποδὸς ἐπὶ πόδα διεστώσας ἐνέτεινε χορδαῖς , ὑπερθεὶς ἑκάστῃ πῆχυν καὶ κάτω προσαρμόσας χορδοτόνια , καὶ τὸν ἐπάνω κόσμον κοινὸν τοῦ λέβητος καὶ τῶν παρηρτημένων ἐνίων ἀποδούς ·
ἐξ ὧν καὶ τὴν φαντασίαν εἶχεν ἀστείαν καὶ τὸν ἦχον προσέβαλλεν ἁδρότερον .
διένειμεν δὲ τὰς τρεῖς χώρας ταῖς τρισὶν ἁρμονίαις τῇ τε δωριστὶ καὶ φρυγιστὶ καὶ λυδιστί .
καὶ καθεζόμενος αὐτὸς ἐπί τινος δίφρου περὶ ταυτὸν συμμέτρως ἔχοντα τῇ συστάσει , διείρας δὲ τὴν εὐώνυμον χεῖρα πρὸς τὴν ἐπιβολήν , τῇ ἑτέρᾳ χρησόμενος τῷ πλήκτρῳ , καθ ὁποίαν δὴ πρώτην ᾑρεῖτο τῶν ἁρμονιῶν μετέστρεφε τῷ ποδὶ τὴν βάσιν εὔτροχον οὖσαν , καὶ πρὸς ἑτέραν πλευρὰν πάλιν ἐπιβάλλων ἐχρῆτο καὶ πάλιν ἑτέραν .
οὕτω δ ὀξέως ὑπὸ τὴν χεῖρα προσῆγεν αὐτῷ τὰ συστήματα ἡ τῆς βάσεως εὐκινησία τῷ ποδὶ ψαυομένη καὶ τὴν χειροθεσίαν ἐπὶ τοσοῦτον εἰθίσθη κατοξύνειν ὥστ , εἴ τις μὴ συνορῴη τὸ γινόμενον , ἀλλὰ διὰ τῆς ἀκοῆς μόνον κρίνοι , νομίζειν γʹ κιθαρῶν ἀκούειν διαφόρως ἡρμοσμένων .
καὶ τοῦτο τὸ ὄργανον θαυμασθὲν ἰσχυρῶς μετὰ τὸν ἐκείνου βίον ἐξέλιπεν εὐθέως .
τὴν δὲ ψιλὴν κιθάρισιν πρῶτόν φησιν Μέναιχμος   εἰσαγαγεῖν Ἀριστόνικον τὸν Ἀργεῖον , τῇ ἡλικίᾳ γενόμενον κατὰ Ἀρχίλοχον , κατοικήσαντα ἐν Κορκύρᾳ .
φιλόχορος δ ἐν γʹ Ἀτθίδος    Λύσανδρος , φησίν , ὁ Σικυώνιος κιθαριστὴς πρῶτος μετέστησε τὴν ψιλοκιθαριστικήν , μακροὺς τοὺς τόνους ἐντείνας καὶ τὴν φωνὴν εὔογκον ποιήσας , καὶ τὴν ἔναυλον κιθάρισιν , ᾗ πρῶτοι οἱ περὶ Ἐπίγονον ἐχρήσαντο .
καὶ περιελὼν τὴν συντομίαν τὴν ὑπάρχουσαν ἐν τοῖς ψιλοῖς κιθαρισταῖς χρώματά τε εὔχροα πρῶτος ἐκιθάρισε καὶ ἰάμβους καὶ μάγαδιν , τὸν καλούμενον συριγμόν , καὶ ὄργανον μετέλαβεν μόνος τῶν πρὸ αὐτοῦ , καὶ τὸ πρᾶγμα αὐξήσας χορὸν περιεστήσατο πρῶτος .
δίωνα δὲ τὸν Χῖον τὸ τοῦ Διονύσου σπονδεῖον πρῶτον κιθαρίσαι Μέναιχμος   .
τιμόμαχος δ ἐν τοῖς Κυπριακοῖς   Στήσανδρον λέγει τὸν Σάμιον ἐπὶ πλεῖον αὐξῆσαι τὴν τέχνην καὶ πρῶτον ἐν Δελφοῖς κιθαρῳδῆσαι τὰς καθ Ὅμηρον μάχας , ἀρξάμενον ἀπὸ τῆς Ὀδυσσείας .
ἄλλοι δὲ πρῶτόν φασιν παρ Ἐλευθερναίοις κιθαρίσαι τὰς ἐρωτικὰς ᾠδὰς Ἀμήτορα τὸν Ἐλευθερναῖον , οὗ καὶ τοὺς ἀπογόνους Ἀμητορίδας καλεῖσθαι .
ἀριστόξενος δέ φησιν   ·
ὥσπερ τῶν ἑξαμέτρων τινὲς ἐπὶ τὸ γελοῖον παρῳδὰς εὗρον , οὕτως καὶ τῆς κιθαρῳδίας πρῶτος Οἰνώπας ·
ὃν ἐζήλωσαν Πολύευκτός τε ὁ Ἀχαιὸς καὶ Διοκλῆς ὁ Κυναιθεύς .
καὶ μοχθηρῶν δὲ ᾀσμάτων γεγόνασι ποιηταί , περὶ ὧν φησι Φαινίας ὁ Ἐρέσιος ἐν τοῖς πρὸς τοὺς Σοφιστὰς   γράφων οὕτως ·
Τελένικος ὁ Βυζάντιος , ἔτι δὲ Ἀργᾶς ποιηταὶ μοχθηρῶν ὄντες νόμων πρὸς μὲν τὸν ἴδιον χαρακτῆρα τῆς ποιήσεως εὐπόρουν , τῶν δὲ Τερπάνδρου καὶ Φρύνιδος νόμων οὐ δὲ κατὰ μικρὸν ἠδύναντο ἐπιψαῦσαι .
τοῦ Ἀργᾶ μνημονεύει Ἄλεξις ἐν Ἀποβάτῃ οὕτως   ·
χορόνικος ὁποιητὴς ὁδί . Β. τίνων ποιητὴς ᾀσμάτων ; Α. σεμνῶν πάνυ . Β. τί πρὸς τὸν Ἀργᾶν οὗτος ; Α. ἡμέρας δρόμῳ κρείττων .
καὶ Ἀναξανδρίδης ἐν Ἡρακλεῖ   ·
ὃ μὲν γὰρ εὐφυής τις εἶναι φαίνεται ·
ὡς δ εὐρύθμως λαβὼν τὸ μελετητήριον εἶτ  ἐσχεδίασε δριμέως ενπαπαι , μεστὸς γενόμενος πρὸς τὸν Ἀργᾶν βούλομαι κωδωνίσας πέμψαι σ ἀγωνιούμενον , ἵνα καὶ σὺ νικᾷς τοὺς σοφιστάς , ὦ φίλε .
ὁ δὲ τοὺς εἰς Χιωνίδην ἀναφερομένους ποιήσας Πτωχοὺς Γνησίππου τινὸς μνημονεύει παιγνιαγράφου τῆς ἱλαρᾶς μούσης , λέγων οὕτως   ·
ταῦτ  οὐ μὰ Δία Γνήσιππος οὐ δὲ Κλεομένης ἐν ἐννέ ἂν χορδαῖς κατεγλυκάνατο .
καὶ ὁ τοὺς Εἵλωτας δὲ πεποιηκώς φησιν   ·
τὰ Στησιχόρου τε καὶ Ἀλκμᾶνος Σιμωνίδου τε ἀρχαῖον ἀείδειν .
ὁ δὲ Γνήσιππος ἔστ ἀκούειν , ὃς νυκτερίν  εὗρε μοιχοῖς ἀείσματ  ἐκκαλεῖσθαι γυναῖκας ἔχοντας ἰαμβύκην τε καὶ τρίγωνον .
κρατῖνος ἐν Μαλθακοῖς   ·
τίς ἄρ ἐρῶντά μ οἶδεν , ὦ Γνήσιππε , ἐγὼ πολλῇ χολη .
οἴομαι . . .
μηδὲν οὕτως μωρὸν εἶναι καὶ κενόν .
σκώπτει δ αὐτὸν εἰς τὰ ποιήματα καὶ ἐν Βουκόλοις   ·
ὃς οὐκ ἔδωκ αἰτοῦντι Σοφοκλέει χορόν , τῷ Κλεομάχου δ , ὃν οὐκ ἂν ἠξίουν ἐγὼ ἐμοὶ διδάσκειν οὐ δ ἂν εἰς Ἀδώνια .
ἐν δὲ ταῖς Ὥραις   ·
ἴτω δὲ καὶ τραγῳδίας ὁ Κλεομάχου διδάσκαλος μετ  αὐτόν , ὁπαρατιλτριῶν ἔχων χορὸν λυδιστὶ τιλλουσῶν μέλη πονηρά .
τηλεκλείδης δὲ ἐν τοῖς Στερροῖς   καὶ περὶ μοιχείας ἀναστρέφεσθαί φησιν αὐτόν .
κλέαρχος δὲ ἐν δευτέρῳ Ἐρωτικῶν   τὰ ἐρωτικά φησιν ᾄσματα καὶ τὰ Λοκρικὰ καλούμενα οὐδὲν τῶν Σαπφοῦς καὶ Ἀνακρέοντος διαφέρειν .
ἔτι δὲ τὰ Ἀρχιλόχου καὶ τῶν Ὁμήρου Ἐπικιχλίδων τὰ πολλὰ διὰ τῆς ἐμμέτρου ποιήσεως τούτων ἔχεταί τινος τῶν παθῶν , ἀλλὰ καὶ τὰ Ἀσωποδώρου περὶ τὸν Ἔρωτα καὶ πᾶν τὸ τῶν ἐρωτικῶν ἐπιστολῶν γένος ἐρωτικῆς τινος διὰ λόγου ποιήσεώς ἐστιν .
τοσαῦτα τοῦ Μασουρίου διεξελθόντος περιηνέχθησαν ἡμῖν καὶ αἱ δεύτεραι καλούμεναι τράπεζαι , πολλάκις ἡμῖν διδόμεναι οὐ μόνον ταῖς τῶν Κρονίων ἡμέραις , ἐν αἷς Ῥωμαίων παισὶν ἔθος ἐστὶν ἑστιᾶν τοὺς οἰκέτας , αὐτοὺς τὰς τῶν οἰκετῶν ἀναδεχομένους λειτουργίας .
ἑλληνικὸν δὲ τοῦτο τὸ ἔθος ·
ἐν Κρήτῃ γοῦν τῇ τῶν Ἑρμαίων ἑορτῇ τὸ ὅμοιον γίνεται , ὥς φησι Καρύστιος ἐν Ἰστορικοῖς Ὑπομνήμασιν   .
εὐωχουμένων γὰρ τῶν οἰκετῶν οἱ δεσπόται ὑπηρετοῦσιν πρὸς τὰς διακονίας .
καὶ ἐν Τροιζῆνι δὲ μηνὶ Γεραιστίῳ ·
πανήγυρις δὲ τότε γίνεται πολυήμερος , ἧς ἐν μιᾷ οἱ δοῦλοι μετὰ τῶν πολιτῶν κοινῇ τε ἀστραγαλίζουσιν καὶ οἱ κύριοι τοὺς δούλους ἑστιῶσιν , ὡς ὁ αὐτός φησιν Καρύστιος .
βήρωσος δ ἐν πρώτῳ Βαβυλωνιακῶν   τῷ Λώῳ φησὶ μηνὶ ἑκκαιδεκάτῃ ἄγεσθαι ἑορτὴν Σάκαια προσαγορευομένην ἐν Βαβυλῶνι ἐπὶ ἡμέρας πέντε , ἐν αἷς ἔθος εἶναι ἄρχεσθαι τοὺς δεσπότας ὑπὸ τῶν οἰκετῶν ἀφηγεῖσθαί τε τῆς οἰκίας ἕνα αὐτῶν ἐνδεδυκότα στολὴν ὁμοίαν τῇ βασιλικῇ , ὃν καὶ καλεῖσθαι ζωγάνην .
μνημονεύει τῆς ἑορτῆς καὶ Κτησίας ἐν δευτέρῳ Περσικῶν   .
κῷοι δὲ τ οὐναντίον δρῶσιν , ὡς ἱστορεῖ Μακαρεὺς ἐν τρίτῳ Κῳακῶν   ·
ὅταν γὰρ τῇ Ἥρᾳ θύωσιν , δοῦλοι οὐ παραγίνονται ἐπὶ τὴν εὐωχίαν .
διὸ καὶ Φύλαρχον εἰρηκέναι ·
σουριηι μοῦνοι μὲν ἐλεύθεροι ἱεροεργοί , ἀνδράσι προσκεινοισιν ἐλεύθερον ἆμαρ ἔχοντες ·
δούλων δ οὔτις πάμπαν ἐσέρχεται οὐ δ ἠβαιόν .
βάτων δ ὁ Σινωπεὺς ὁ ῥήτωρ ἐν τῷ περὶ Θεσσαλίας καὶ Αἱμονίας   σαφῶς ἐμφανίζει τὴν τῶν Σατουρναλίων ἑορτὴν Ἑλληνικωτάτην , φάσκων αὐτὴν παρὰ τοῖς Θεσσαλοῖς Πελώρια καλεῖσθαι , γράφων οὕτως ·
θυσίας κοινῆς τοῖς Πελασγοῖς γινομένης ἀπαγγεῖλαί τινα τῷ Πελασγῷ ἄνδρα , ᾧ ὄνομα ἦν Πέλωρος , διότι ἐν τῇ Αἱμονίᾳ σεισμῶν μεγάλων γενομένων ῥαγείη τὰ Τέμπη ὄρη ὀνομαζόμενα καὶ διότι διὰ τοῦ διαστήματος ὁρμῆσαν τὸ τῆς λίμνης ὕδωρ ἐμβάλλοι εἰς τὸ τοῦ Πηνειοῦ ῥεῖθρον , καὶ τὴν πρότερον λιμνάζουσαν χώραν ἅπασαν γεγυμνῶσθαι καὶ ἀναξηραινομένων τῶν ὑδάτων πεδία θαυμαστὰ τῷ μεγέθει καὶ τῷ κάλλει ἀναφαίνεσθαι .
ἀκούσαντα οὖν τὸν Πελασγὸν τὴν τράπεζαν ἀφθόνως αὑτῷ κεκοσμημένην τῷ Πελώρῳ παραθεῖναι .
καὶ τοὺς ἄλλους δὲ φιλοφρονουμένους ἕκαστον φέρειν ὅ τι ἔχοι παρ αὑτῷ βέλτιστον καὶ παρατιθέναι ἐπὶ τὴν τράπεζαν τῷ ἀπαγγείλαντι , καὶ αὐτὸν τὸν Πελασγὸν προθύμως διακονεῖν καὶ τῶν ἄλλων τοὺς ἐν ἀξιώματι ὄντας ὑπηρετεῖν , καθότι ἑκάστῳ ὁ καιρὸς παρέπιπτεν .
διόπερ φασίν , ἐπεὶ τὴν χώραν κατέσχον , ἀπομίμημα τῆς τότε γενομένης ἑορτῆς . . .
καὶ θύοντας Διὶ Πελωρίῳ τραπέζας τε λαμπρῶς κοσμοῦντας παρατιθέναι καὶ οὕτως φιλάνθρωπον τὴν πανήγυριν συντελεῖν , ὥστε καὶ τοὺς ξένους ἅπαντας ἐπὶ τὴν θοίνην παραλαμβάνειν καὶ τοὺς δεσμώτας λύειν καὶ τοὺς οἰκέτας κατακλίναντας μετὰ πάσης παρρησίας ἑστιᾶν , διακονούντων αὐτοῖς τῶν δεσποτῶν ·
καὶ τὸ σύνολον ἔτι καὶ νῦν Θεσσαλοὺς μεγίστην ἑορτὴν ἄγοντας προσαγορεύειν Πελώρια .
πολλάκις οὖν , ὡς ἔφην , τῶν τοιούτων ἡμῖν παρατιθεμένων ἐπιδορπισμάτων ἔφη τις τῶν παρόντων   ·
αἱ δεύτεραί πως φροντίδες σοφώτεραι .
πλήρης μὲν ὄψων ποντίων , πάρεισι δὲ μόσχων τέρειναι σάρκες ἀρνεία τε δαὶς καὶ πεπτὰ καὶ κροτητὰ τῆς ξουθοπτέρου πελάνῳ μελίσσης ἀφθόνως δεδευμένα , φησὶν ὁ Εὐριπίδης ἐν Κρήσσαις   .
καὶ ὡς ὁ Εὔβουλος δ ἐν Ὀλβίᾳ ἔφη   ·
ἐν τῷ γὰρ αὐτῷ πάνθ ὁμοῦ πωλήσεται ἐν ταῖς Ἀθήναις , σῦκα , κλητῆρες , βότρυς , γογγυλίδες , ἄπιοι , μῆλα , μάρτυρες , ῥόδα , μέσπιλα , χόρια , σχαδόνες , ἐρέβινθοι , δίκαι , πυός , πυριάτη , μύρτα , κληρωτήρια , ὑάκινθος , ἄρνες , κλεψύδραι , νόμοι , γραφαί .
μέλλοντος οὖν τοῦ Ποντιανοῦ λέγειν περὶ ἑκάστου τῶν παρακειμένων ,  οὐ πρότερόν γε , ἔφη ὁ Οὐλπιανός , ἀκουσόμεθα περὶ τούτων , ἕως ἂν περὶ ἐπιδορπισμάτων εἴπῃς .
καὶ ὁ Ποντιανός ·
τραγήματα Κράτης φησὶ   Φιλιππίδην λέγειν ἐν Φιλαργύρῳ οὕτως   ·
πλακοῦντες , ἐπιδορπίσματ , ᾠά , σήσαμα ·
ὅλην λέγοντα με ἐπιλείποι τὴν ἡμέραν .
καὶ Δίφιλος ἐν Τελεσίᾳ   ·
τράγημα , μυρτίδες , πλακοῦς , ἀμύγδαλα . Β. ἐγὼ δὲ ταῦθ ἥδιστά γ ἐπιδορπίζομαι .
σώφιλος ἐν Παρακαταθήκῃ   ·
ἡδύ γε μετ ἀνδρῶν ἐστιν Ἑλλήνων αἰεὶ συνάγειν ·
τὸ πρᾶγμα χάριεν .
οὐχὶ δώδεκα κυάθους  , ἀνεβόησέν τις ,  ὑποχεῖς ;
κωμάσαι πρὸς τὴν Ταναγρικὴν δεῖ γάρ , ἵν ἐκεῖ κατακλιθεὶς ἐπιδορπίσηται τὰς ὀνείας ματτύας .
πλάτων ἐν τῷ Ἀτλαντικῷ μεταδόρπια αὐτὰ καλεῖ ἐν τούτοις   ·
πάντα τε εὐώδη ἔφερέ που τοῖς κατοικοῦσιν ἡ γῆ , καὶ τὸν ἥμερον δὲ καρπὸν πλεῖστον ἔφερεν καὶ ἀκροδρύων πλῆθος καὶ ὅσα παραμύθια ἡδονῆς μεταδόρπια .
Τρύφων δέ φησι   τὸ παλαιὸν πρὶν εἰσελθεῖν τοὺς δαιτυμόνας , ἐπὶ τῶν τραπεζῶν κεῖσθαι τὴν ἑκάστου μοῖραν , ὕστερον δὲ πολλά τε καὶ ποικίλα ἐπεισφέρεσθαι διὸ καὶ ἐπιφορήματα κληθῆναι .
φιλύλλιος δ ἐν Φρεωρύχῳ φησὶν περὶ τῶν δευτέρων τραπεζῶν λέγων ·
ἀμυγδάλια , καρύδι  , ἐπιφορήματα .
καὶ Ἄρχιππος ἐν Ἡρακλεῖ καὶ Ἡρόδοτος ἐν αʹ .
καὶ ἐπιδορπίσασθαι δ ἔλεγον τὸ ἐντραγεῖν καὶ ἐπιδειπνῆσαι .
ἅπερ Ἄρχιππος ἐν Ἡρακλεῖ Γαμοῦντι ἐπιφορήματα καλεῖ διὰ τούτων   ·
ἰτρίοις ἐπιφορήμασί τ ἄλλοις γέμουσα .
καὶ Ἡρόδοτος δὲ ἐν τῇ πρώτῃ   ·
σιτίοις δὲ ὀλίγοισι χρέονται , ἐπιφορήμασι δὲ πολλοῖς .
τὸ μέντοι κατὰ τὴν παροιμίαν λεγόμενον  Ἀβυδηνὸν ἐπιφόρημα  τέλος τί ἐστιν ἐλλιμένιον , ὡς Ἀριστείδης φησὶν ἐν γʹ περὶ Παροιμιῶν .
διονύσιος δ ὁ τοῦ Τρύφωνος ·
τὸ μὲν παλαιὸν πρὶν εἰσελθεῖν τοὺς δαιτυμόνας ἐπὶ τῶν τραπεζῶν κεῖσθαι τὴν ἑκάστου μοῖραν , ὕστερον δὲ πολλὰ καὶ ποικίλα ἐπιφέρεσθαι .
διὸ καὶ ἐπιφορήματα κληθῆναι .
φιλύλλιος δ ἐν Φρεωρύχῳ τὰ ἐπιφερόμενα μετὰ τὸ δειπνῆσαι λέγων ὧδε   ·
πλάτων δ ἐν Μενέλεῳ ἐπιτραπεζώματα αὐτὰ καλεῖ οἷον τὰ ἐπιτιθέμενα ταῖς τραπέζαις βρώματα , λέγων οὕτως   ·
εἰπέ μοι , ὡς ὀλίγα λοιπὰ τῶν ἐπιτραπεζωμάτων ; Β. ὁ γὰρ θεοῖσιν ἐχθρὸς αὐτὰ κατέφαγεν .
ἀριστοτέλης δ ἐν τῷ περὶ Μέθης   τὰ τραγήματά φησι λέγεσθαι ὑπὸ τῶν ἀρχαίων τρωγάλια ·
ὡσεὶ γὰρ ἐπιδορπισμὸν εἶναι .
πίνδαρος δέ ἐστιν ὁ εἰπών   ·
δείπνου δὲ λήγοντος γλυκὺ τρωγάλιον , καίπερ πεδ ἄφθονον βοράν .
ὄντως γὰρ κατὰ τὸν Εὐριπίδην ἀποβλέψαντα ἔστιν εἰς τὰ παρακείμενα εἰπεῖν   ·
ὁρᾷς τὸν εὐτράπεζον ὡς ἡδὺς βίος .
ὅτι γὰρ ἦσαν καὶ παρὰ τοῖς ἀρχαίοις αἱ δεύτεραι τράπεζαι πολυτελῶς μεμεριμνημέναι , παρίστησιν Πίνδαρος ἐν Ὀλυμπιονίκαις περὶ τῆς Πέλοπος κρεουργίας διηγούμενος   ·
τραπέζαισι δ ἀμφὶ δεύτερα κρεῶν σέθεν διεδάσαντο καὶ φάγον .
ἐμοὶ δ ἄπορα γαστρίμαργον μακάρων τιν εἰπεῖν .
οἱ δὲ παλαιότεροι ἁπλῶς τραπέζας ἔλεγον , ὡς Ἀχαιὸς ἐν Ἡφαίστῳ σατυρικῷ   ·
θοίνῃ σε πρῶτον τέρψομεν ·
πάρεστι δέ . Β. τὸ δεύτερον δὲ τῷ με κηλήσεις τρόπῳ ; Α. μύρῳ σε χρίσω πάμπαν εὐόσμῳ δέμας . Β. ὕδωρ δὲ νῖψαι χεῖρας οὐ πρόσθεν δίδως ; Α. ἡνίκα τράπεζά γ ἐκποδὼν ἀπαίρεται .
ἀριστοφάνης Σφηξίν   ·
ὕδωρ κατὰ χειρός , τὰς τραπέζας εἰσφέρειν .
ἀριστοτέλης δ ἐν τῷ περὶ Μέθης παραπλησίως ἡμῖν δευτέρας τραπέζας προσαγορεύει διὰ τούτων   ·
τὸ μὲν οὖν ὅλον διαφέρειν τράγημα βρώματος νομιστέον ὅσον ἔδεσμα τρωγαλίου .
τοῦτο γὰρ πάτριον τ οὔνομα τοῖς Ἕλλησιν , ἐπεὶ ἐν τραγήμασι παρατίθενται .
διόπερ οὐ κακῶς ἔοικεν εἰπεῖν ὁ πρῶτος δευτέραν προσαγορεύσας τράπεζαν ·
ὄντως γὰρ ἐπιδορπισμός τις ὁ τραγηματισμός ἐστιν , καὶ δεῖπνον ἕτερον παρατίθεται τὰ τραγήματα .
δικαίαρχος δ ἐν πρώτῳ τῆς εἰς Τροφωνίου Καταβάσεώς φησιν οὕτως   ·
ἥ γε τὴν πολλὴν δαπάνην ἐν τοῖς δείπνοις παρέχουσα δευτέρα τράπεζα προσεγένετο , καὶ στέφανοι καὶ μύρα καὶ θυμιάματα καὶ τὰ τούτοις ἀκόλουθα πάντα .
ἐδίδοτο δὲ καὶ ᾠὸν ἐν τῇ δευτέρᾳ τραπέζῃ , ὥσπερ καὶ λαγῷα καὶ κίχλαι κοινῇ μετὰ τῶν μελιπήκτων εἰσεφέρετο , ὡς Ἀντιφάνης ἐν Λεπτινίσκῳ φησὶν οὕτως   ·
οἶνον Θάσιον πίνοις ἄν ; Β. εἴ τις ἐγχέοι . Α. πρὸς ἀμυγδάλας δὲ πῶς ἔχεις ; Β. εἰρηνικῶς . . .
μαλακὰς σφόδρα , διας μέλιτι προσπαίζειν βίαι . Α. μελίπηκτα δ εἴ σοι προσφέροι ; Β. τρώγοιμι καί . Α. ᾠὸν δέ ; Β. καταπίνοιμ  ἄν . Α. ἄλλου δεῖ τινος ;
ἐν δὲ Ὁμοίοις   ·
εἶτ  ἐπεισῆγεν χορείαν ἢ τράπεζαν δευτέραν , καὶ παρέθηκε γέμουσαν πέμμασι παντοδαποῖς .
ἄμφις δὲ ἐν Γυναικομανίᾳ   ·
ἤδη ποτ ἤκουσας βίον ἀληλεμένον ; Β. ναί . Α. τοῦτ ἐκεῖν  ἔστιν σαφῶς ·
ἄμητες , οἶνος ἡδύς , ᾠά , σησαμαῖ , μύρον , στέφανος , αὐλητρίς . Β. ὦ Διοσκόρω , ὀνόματα τῶν δώδεκα θεῶν διελήλυθας .
ἀναξανδρίδης Ἀγροίκοις   ·
ὡς δ ἐστεφανώθην , ἡ τράπεζ εἰσήγετο τοσαῦτ  ἔχουσα βρώμαθ  ὅσα μὰ τοὺς θεοὺς καὶ τὰς θεὰς οὐ δ ἔνδον ὄντ ᾔδειν ἐγώ ·
οὕτως παρέζων χρηστῶς οὐκ ἔζων τότε .
κλέαρχος Πανδρόσῳ   ·
λάβ  ὕδωρ κατὰ χειρός . Β. μηδαμῶς ·
καλῶς ἔχει . Α. λάβ , ὦγάθ , οὐδὲν χεῖρον .
ἡπαῖς , ἐπιτίθει ἐπὶ τὴν τράπεζαν κάρυα καὶ τραγήματα .
τραγημάτων δ ἔσθ  ἡ τράπεζά σοι πλέα . Β. οὐ φιλοτραγήμων εἰμί πως ἑκάστοτε .
ἄλεξις Πολυκλείᾳ  ἑταίρας δ ὄνομα Πολύκλεια    ·
ὁ πρῶτος εὑρὼν κομψὸς ἦν τραγήματα .
τοῦ συμποσίου γὰρ διατριβὴν ἐξεῦρε καὶ ἀργοὺς ἔχειν μηδέποτε τὰς σιαγόνας .
καὶ ἐν Ὁμοίᾳ  τὸ δ αὐτὸ δρᾶμα καὶ ὡς Ἀντιδότου φέρεται    ·
οὐ δὲ φιλόδειπνός εἰμι , μὰ τὸν Ἀσκληπιόν , τραγήμασιν χαίρω δὲ μᾶλλον . Β. εὖ πάνυ . Α. τραγήματ  αἰσθάνομαι γὰρ ὅτι νομίζεται τοῖς νυμφίοις μετιοῦσι τὴν νύμφην λέγεις παρέχειν , ἄμητας καὶ λαγῷα καὶ κίχλας .
τούτοισι χαίρω , τοῖς δὲ κεκαρυκευμένοις ὄψοισι καὶ ζωμοῖσιν ἡδ ὀμωθεοι .
ἀπίων δὲ καὶ Διόδωρος , ὥς φησι Πάμφιλος , ἐπαίκλειά φησι καλεῖσθαι τὰ μετὰ τὸ δεῖπνον τραγήματα .
χόνδρος μετὰ ταῦτ εἰσῆλθε , μύρον Αἰγύπτιον , φοινικίνου βῖκός τις ὑπανεῴγνυτο , ἴτρια τραγήμαθ  ἧκε , πυραμοῦς , ἄμης , ᾠῶν ἑκατόμβη ·
πάντα ταῦτ ἐχναύομεν , ἐμασώμεθ  οὕτως ἀνδρικῶς ὅσ εἴχομεν ·
καὶ γὰρ παραμασύντας τινὰς παραβόσκομεν .
καὶ ἐν Κύδωνι   ·
καὶ μετὰ δεῖπνον κόκκος . . . .
ἐρέβινθος . . . . . .
κύαμος , χόνδρος , τυρός , μέλι , σησαμίδες , βράχος , βρυγμός , μνοῦς , πυραμίδες , μῆλον , κάρυον , γάλα , κανναβίδες , κόγχαι , χυλός , Διὸς ἐγκέφαλος .
ἄλεξις Φιλίσκῳ   ·
ἀρτέα τράπεζ , ἀπονίψασθαι δοτέον , προσοιστέος , στέφανος , μύρον , σπονδή , λιβανωτός , ἐσχαρίς , τραγήματα δοτέον ἔτι , πλακοῦντος ἁπτέον .
ἐπεὶ δὲ καὶ ὁ Κυθήριος Φιλόξενος ἐν τῷ Δείπνῳ δευτέρων τραπεζῶν μνημονεύων πολλὰ καὶ τῶν ἡμῖν παρακειμένων ὠνόμασεν , φέρε καὶ τούτων ἀπομνημονεύσωμεν   ·
τὰς δὲ δὴ πρόσθεν μολούσας . . . .
λιπαραυγεῖς πορθμίδας πολλῶν ἀγαθῶν πάλιν εἴσφερον γεμούσας , τὰς ἐφήμεροι καλέοντι τραπέζας δευτέρας , ἀθάνατοι δέ τ Ἀμαλθείας κέρας .
ταῖσιν δὲ μέσσαις ἐγκαθιδρύθη μέγα χάρμα βροτοῖς , λευκὸς μυελὸς γλυκερός , λεπτοῖς ἀράχνας ἐναλιγκίοισι πέπλοις συγκαλύπτων ὄψιν αἰσχύνας ὕπο , μὴ κατίδῃ τις μηλογενὲς . . . . .
πῶυ λιπόντα . .
ἀνάγκαις ξηρὸν ἐν ξηροῖς Ἀρισταίου μελιρρύτοισι παγαῖς ·
τῷ δ ὄνομ  ἦς ἄμυλος .
χερσὶν δ ἐπέθεντο . . . .
στόμιον μαλεραῖς . . .
ταν δεξαμένην ὅ τι κα διδῷ τις .
ἃ Ζανὸς καλέοντι τρώγματ .
ἔπειτ ἐπένειμεν ἐνκατακνακομιγὲς πεφρυγμένον πυρβρομολευκερεβινθοακανθουμικτριτυαδυ βρῶμα τοπανταναμικτον .
ἀμπυκικηροιδηστίχας παρεγίνετο τούτοις σταιτινοκογχομαγὴς τοξαισελαιοξανθεπιπαγκαπύρωτος χοιρίνας ·
ἅδεα δ ἐν κύκλῳ . . . . .
τ ὀπόφωκτ  ἀνάριθμα καὶ μελίπακτα τετυγμέν  ἄφθονα σασαμόφωκτα .
τυρακίνας τε γάλακτι καὶ μέλι συγκατάφυρτος ἦς ἄμυλος πλαθανίτας .
σασαμοτυροπαγῆ δὲ καὶ ζεσελαιοπαγῆ πλατύνετο σασαμόπαστα πέμματα κἆτ ἐρεβινθοκνακοσυμμιγεῖς . . . .
ἁπαλαῖς θάλλοντες ὥραις , ᾠά τ ἀμυγδαλίδες τε τᾶν μαλακοφλοίδων . . .
τετο τρωκτά τε παισὶν αδυιδη κάρυ , ἄλλα θ ὅσσα πρέπει παρὰ θοίναν ὀλβιόπλουτον ἔμεν ·
πόσις δ ἐπεραίνετο κότταβοί τε λόγοι τ ἐπὶ κοινᾶς ·
ἔνθα τι καινὸν ἐλέχθη κομψὸν ἀθυρμάτιον καὶ θαύμασαν αὔτ ἐπί τ ᾔνησαν . . .
ταῦτα καὶ ὁ Κυθήριος Φιλόξενος ·
ὃν ἐπαινῶν Ἀντιφάνης ἐν τῷ Τριταγωνιστῇ φησι   ·
πολύ γ ἐστὶ πάντων τῶν ποιητῶν διάφορος ὁ Φιλόξενος .
πρώτιστα μὲν γὰρ ὀνόμασιν ἰδίοισι καὶ καινοῖσι χρῆται πανταχοῦ .
ἔπειτα τὰ μέλη μεταβολαῖς καὶ χρώμασιν ὡς εὖ κέκραται .
θεὸς ἐν ἀνθρώποισιν ἦν ἐκεῖνος , εἰδὼς τὴν ἀληθῶς μουσικήν .
οἱ νῦν δὲ κισσόπλεκτα καὶ κρηναῖα καὶ ἀνθεσιπότατα μέλεα μελέοις ὀνόμασι ποιοῦσιν ἐμπλέκοντες ἀλλότρια μέλη .
πλακούντων δὲ ὀνόματα πολλῶν καταλεξάντων , ὅσων μέμνημαι τούτων σοι καὶ μεταδώσω .
οἶδα δὲ καὶ Καλλίμαχον ἐν τῷ τῶν παντοδαπῶν συγγραμμάτων Πίνακι   ἀναγράψαντα πλακουντοποιικὰ συγγράμματα Αἰγιμίου καὶ Ἡγησίππου καὶ Μητροβίου , ἔτι δὲ Φαίτου .